Pielikums

Labklājības ministrijas

2025. gada rīkojumam “Par konkursa

“Biedrību un nodibinājumu izvirzīto

pārstāvju atlase dalībai Atbalsta

pasākumu bērniem ar uzvedības

vai atkarību problēmām un to

ģimenēm uzraudzības padomē”

atlases komisijas izveidošanu”

|  |
| --- |
| **Konkursa “Biedrību un nodibinājumu izvirzīto pārstāvju atlase dalībai** **Atbalsta pasākumu bērniem ar uzvedības vai atkarību problēmām un to ģimenēm uzraudzības padomē” nolikums** |

1. **Vispārīgie jautājumi**
2. Nolikums nosaka kārtību, kādā Labklājības ministrija (turpmāk – ministrija) organizē konkursu “Biedrību un nodibinājumu izvirzīto pārstāvju atlase dalībai Atbalsta pasākumu bērniem ar uzvedības vai atkarību problēmām un to ģimenēm uzraudzības padomē” (turpmāk – konkurss).
3. Konkursa mērķis ir atklātas procedūras ietvaros atlasīt divus biedrību un nodibinājumu izvirzītos pārstāvjus dalībai Atbalsta pasākumu bērniem ar uzvedības vai atkarību problēmām un to ģimenēm uzraudzības padomē (turpmāk – padome).
4. **Biedrību un nodibinājumu izvirzīto kandidātu atlases kritēriji**
5. Pieteikt kandidātu konkursam var biedrību un nodibinājumu reģistrā reģistrēta biedrība vai nodibinājums, ja tas vienlaikus atbilst šādiem kritērijiem:
   1. vismaz piecus gadus darbojas sociālā darba ar ģimenēm un bērniem vai sociālo pakalpojumu, kas ir paredzēti bērniem ar uzvedības vai atkarību problēmām, sniegšanas jomā, ko apliecina gada pārskatā norādītā informācija;
   2. nav pasludināts par maksātnespējīgu, neatrodas likvidācijas stadijā un tās saimnieciskā darbība nav apturēta vai pārtraukta;
   3. nav uzsākta tiesvedība par biedrības vai nodibinājuma darbības izbeigšanu, maksātnespēju vai bankrotu.
6. Biedrība vai nodibinājums, kas atbilst šā nolikuma 3. punktā minētajiem kritērijiem, dalībai konkursā var izvirzīt vienu fizisku personu (turpmāk – kandidāts), kura atbilst šādiem kritērijiem:
   1. ir darbības pieredze nevalstiskajā sektorā vismaz trīs gadi pēdējo piecu gadu laikā un iepriekšējo trīs gadu laikā vismaz divus gadus ir darbojies šajā biedrībā vai nodibinājumā;
   2. ir vismaz trīs gadu pieredze sociālā darba ar ģimenēm un bērniem vai sociālo pakalpojumu, kas ir paredzēti bērniem ar uzvedības vai atkarību problēmām, sniegšanas jomā.

1. **Konkursa izsludināšana**
2. Ministrija konkursu izsludina, publicējot sludinājumu ministrijas tīmekļvietnes [www.lm.gov.lv](http://www.lm.gov.lv) sadaļās “Sabiedrības līdzdalība” un “Aktualitātes”.
3. Sludinājumā norāda biedrībām un nodibinājumiem un to izvirzītajam kandidātam noteiktās prasības, konkursā iesniedzamos dokumentus, to iesniegšanas termiņu un vietu, kā arī kārtību, kādā saņemama ar dalību konkursā saistītā informācija.
4. Konkursa nolikums ir pieejams elektroniski ministrijas tīmekļvietnes [www.lm.gov.lv](http://www.lm.gov.lv) sadaļās “Sabiedrības līdzdalība” un “Aktualitātes”.
5. Pieteikumu konkursam (turpmāk – pieteikums) iesniegšanas termiņš ir 10 darbdienas no konkursa izsludināšanas dienas.
6. **Pieteikumu sagatavošana un iesniegšana**

1. Biedrība vai nodibinājums pieteikumu sagatavo, aizpildot pieteikumu (1. pielikums). Pieteikumam pievieno kandidāta dzīvesgaitas aprakstu (Curriculum vitae) un motivācijas vēstuli. Motivācijas vēstulei pievieno citus dokumentus, kurus uzskata par nepieciešamiem kandidāta kompetences un pieredzes apliecināšanai.
2. Pieteikumu un ar to saistītos dokumentus sagatavo saskaņā ar normatīvajiem aktiem par dokumentu izstrādāšanas un noformēšanas kārtību.
3. Pieteikumu un ar to saistītos dokumentus ar norādi konkursam “Biedrību un nodibinājumu izvirzīto pārstāvju atlase dalībai Atbalsta pasākumu bērniem ar uzvedības vai atkarību problēmām un to ģimenēm uzraudzības padomē” iesniedz ministrijā vienā no šādiem veidiem:
   1. nosūtot uz ministrijas oficiālo elektronisko adresi (e-adresi);
   2. nosūtot elektroniski uz e-pastu: [lm@lm.gov.lv](mailto:lm@lm.gov.lv), ja pieteikums ir parakstīts ar drošu elektronisko parakstu;
   3. ievietojot pieteikumu slēgtā aploksnē un personīgi to iesniedzot papīra formā ministrijā (adrese: Rīga, Skolas iela 28) darbdienās no plkst. 8.30 līdz plkst.12.30 un no plkst. 13.00 līdz plkst.16.00;
   4. nosūtot ministrijai pieteikumu kā pasta sūtījumu.
4. **Pieteikumu izvērtēšana un lēmumu pieņemšana**
5. Pieteikumus saskaņā ar šā nolikuma prasībām izvērtē ministrijas valsts sekretāra izveidota konkursa atlases komisija (turpmāk – komisija).
6. Komisijas darbu vada komisijas priekšsēdētājs. Komisijas priekšsēdētāju viņa prombūtnes laikā aizvieto komisijas priekšsēdētāja vietnieks.
7. Piecu darbdienu laikā pēc konkursa sludinājumā norādītā termiņa beigām komisijas sekretārs pārbauda pieteikumā sniegtās informācijas atbilstību šā nolikuma 3. un 4. punktā noteiktajiem kritērijiem, veicot par to atzīmi pieteikumā un nodod pieteikumus komisijai.
8. Lai pārbaudītu, vai uz biedrību vai nodibinājumu ir attiecināms kāds no šā nolikuma 3. punktā minētajiem kritērijiem, ministrija informāciju iegūst no biedrību un nodibinājumu reģistra informācijas sistēmas.
9. Pieteikumus, kas neatbilst šā nolikuma 3. un 4. punktā noteiktajiem kritērijiem vai kas ir iesniegti pēc konkursa noteiktā termiņa, komisija neizskata.
10. Pieteikums, kas ir saņemts pa pastu, uzskatāms par iesniegtu termiņā atbilstoši pasta zīmogam, kas apliecina vēstules saņemšanas datumu pasta nodaļā.
11. Komisijas priekšsēdētājs sasauc komisijas pirmo sēdi ne vēlāk kā 10 darbdienu laikā pēc pieteikumu iesniegšanas termiņa beigām.
12. Komisijas sēdes protokolē komisijas sekretārs.
13. Komisijas sēdes protokolu paraksta visi klātesošie komisijas locekļi.
14. Komisijas priekšsēdētājs, viņa vietnieks un komisijas locekļi pēc pieteikumu iesniegušo biedrību un nodibinājumu izvirzīto kandidātu nosaukšanas un pirms pieteikumu vērtēšanas uzsākšanas izvērtē, vai tie neatrodas interešu konflikta situācijā.
15. Komisijas priekšsēdētājs, viņa vietnieks un komisijas locekļi apliecina interešu konflikta neesamību vai, konstatējot interešu konfliktu, nekavējoties par to informē komisiju un nepiedalās attiecīgā pieteikuma, kurā konstatēts interešu konflikts, vērtēšanā, par ko komisijas sekretārs izdara attiecīgu atzīmi komisijas sēdes protokolā.
16. Komisijas loceklis vērtē katru pieteikumu, aizpildot konkursa kandidātu vērtēšanas veidlapu (2. pielikums), ņemot vērā šādus kritērijus:
    1. kandidātu izvirzījušās biedrības vai nodibinājuma darbība sociālā darba ar ģimenēm un bērniem vai sociālo pakalpojumu, kas ir paredzēti bērniem ar uzvedības vai atkarību problēmām, sniegšanas jomā, kuru vērtē atbilstoši pieteikuma 2.2. apakšpunktā norādītajai informācijai, maksimālais punktu skaits – 6;
    2. kandidātu izvirzījušās biedrības vai nodibinājuma darbības sociālā darba ar ģimenēm un bērniem vai sociālo pakalpojumu, kas ir paredzēti bērniem ar uzvedības vai atkarību problēmām, sniegšanas jomā, tostarp biedrības vai nodibinājuma veiktās aktivitātes, pētījumi, projekti vai citas iniciatīvas. Šo kritēriju vērtē atbilstoši pieteikuma 2.3. apakšpunktā norādītajai informācijai, maksimālais punktu skaits – 4;
    3. kandidāta darbības pieredze nevalstiskajā sektorā, tai skaitā to izvirzījušajā biedrībā vai nodibinājumā, kuru vērtē atbilstoši pieteikuma 3. punktā un kandidāta dzīvesgaitas aprakstā (Curriculum vitae) sniegtajai informācijai un pievienotajiem dokumentiem, maksimālais punktu skaits – 3;
    4. kandidāta darbības pieredze sociālā darba ar ģimenēm un bērniem vai sociālo pakalpojumu, kas ir paredzēti bērniem ar uzvedības vai atkarību problēmām, sniegšanas jomā, kuru vērtē atbilstoši pieteikuma 3. punktā un kandidāta dzīvesgaitas aprakstā (Curriculum vitae) un motivācijas vēstulē sniegtajai informācijai un papildu pievienotajiem dokumentiem, maksimālais punktu skaits – 5;
    5. kandidāta motivācija darboties padomē, kuru vērtē atbilstoši kandidāta motivācijas vēstulē sniegtajai informācijai, maksimālais punktu skaits – 4.
17. Komisijas sekretārs apkopo kandidāta vērtēšanas lapās norādītos vērtējumus par kandidātiem un sarindo dilstošā secībā atbilstoši iegūtajam vidējam punktu skaitam, kuru aprēķina saskaitot komisijas locekļu individuālos vērtējumus par katru pieteikumu un iegūto summu izdalot ar pieteikumus vērtējušo komisijas locekļu skaitu.
18. Pēc konkursa rezultātu apkopošanas komisija pieņem lēmumu par divu kandidātu izvēli dalībai padomē (turpmāk – lēmums), kuri ir ieguvuši lielāko punktu skaitu.
19. Ja divi vai vairāki kandidāti saņem vienādu punktu skaitu, komisija izvēlas dalībai padomē to kandidātu, kurš ir ieguvis lielāko punktu skaitu par šo kandidātu izvirzījušās biedrības vai nodibinājuma sasniegumiem sociālā darba ar ģimenēm un bērniem vai sociālo pakalpojumu, kas ir paredzēti bērniem ar uzvedības vai atkarību problēmām, sniegšanas jomā, un motivāciju darboties padomē.
20. Komisija ir lemttiesīga, ja sēdē piedalās vismaz trīs komisijas locekļi.
21. Komisija trīs darbdienu laikā pēc lēmuma pieņemšanas konkursa rezultātus paziņo biedrībai vai nodibinājumam uz pieteikumā norādīto e-adresi vai e-pasta adresi, kā arī publicē konkursa rezultātu ministrijas tīmekļvietnes [www.lm.gov.lv](http://www.lm.gov.lv) sadaļās “Sabiedrības līdzdalība” un “Aktualitātes”, norādot biedrību un nodibinājumu nosaukumus, kuru izvirzītie kandidāti ir izvēlēti darbam padomē.
22. Ja konkurss beidzas bez rezultātiem, ministrija var rīkot jaunu konkursu vai izveidot padomi no Ministru kabineta 2023. gada 21. novembra noteikumu Nr. 676 “Eiropas Savienības kohēzijas politikas programmas 2021.-2027. gadam 4.3.6. specifiskā atbalsta mērķa “Veicināt nabadzības vai sociālās atstumtības riskam pakļauto cilvēku, tostarp vistrūcīgāko un bērnu, sociālo integrāciju” 4.3.6.5. pasākuma “Atbalsta pasākumi bērniem ar uzvedības vai atkarību problēmām un to ģimenēm” īstenošanas noteikumi” 20. punktā minētajiem finansējuma saņēmēja, nozaru ministriju un Latvijas Pašvaldību savienības pārstāvjiem.
23. Komisijas lēmumu biedrība vai nodibinājums var apstrīdēt ministrijas valsts sekretāram. Ministrijas valsts sekretāra lēmumu var pārsūdzēt tiesā Administratīvā procesa likumā noteiktajā kārtībā.
24. Konkursa ietvaros iesniegtos biedrības vai nodibinājuma dokumentus ministrija var nodot atpakaļ biedrībai vai nodibinājumam, ja par to ir saņemts biedrības vai nodibinājuma iesniegums.
25. Pieteikumus, komisijas sēdes protokolus un lēmumus ministrija glabā piecus gadus pēc konkursa beigām vai no tiesas nolēmuma spēkā stāšanās dienas.

|  |
| --- |
| Valsts sekretārs |

I. Alliks

Iļemenova 20683950

[inuta.ilemenova@lm.gov.lv](mailto:inuta.ilemenova@lm.gov.lv)